ಉತ್ತರ_ಐರ್ಲೆಂಡ್‌‌
ಉತ್ತರ ಐರ್ಲೆಂಡ್‌‌ ನ ವಿಸ್ತೃತ ವಿವರಣೆ
ಉತ್ತರ ಐರ್ಲೆಂಡ್ ನ್ನು ವಿವರಿಸಲು ಸಾಧಾರಣವಾಗಿ ಸ್ವೀಕೃತವಾದ ಯಾವುದೇ ಪದವಿಲ್ಲ: ಪ್ರಾಂತ, ಪ್ರದೇಶ, ರಾಷ್ಟ್ರ ಅಥವಾ ಬೇರೆ ಯಾವುದಾದರೂ. ಪದದ ಆಯ್ಕೆ ವಿವಾದಕ್ಕೆ ಎಡೆ ಮಾಡಿಕೊಡಬಹುದು. ಜೊತೆಗೆ ಇದು ಲೇಖಕನ ರಾಜಕೀಯ ಆದ್ಯತೆಯನ್ನು ಪ್ರಕಟಿಸುತ್ತದೆ. ಇದು ಉತ್ತರ ಐರ್ಲೆಂಡ್ ಗೆ ಸಮಸ್ಯೆಯಾಗಿ ಪರಿಣಮಿಸಬಹುದೆಂದು ಹಲವಾರು ಲೇಖಕರು ಗಮನಿಸುತ್ತಾರೆ. ಜೊತೆಗೆ ಇದಕ್ಕೆ ಸಾಧಾರಣವಾಗಿ ಯಾವುದೇ ಪರಿಹಾರ ಸೂಚಿತವಾಗಿಲ್ಲ. ಯುನೈಟೆಡ್ ಕಿಂಗ್ಡಮ್ ಹಾಗು ಉತ್ತರ ಐರ್ಲೆಂಡ್ ಅಸ್ತಿತ್ವಕ್ಕೆ ಬಂದ ಬಗೆಯ ಕಾರಣದಿಂದಾಗಿ ಭಾಗಶಃ, ಉತ್ತರ ಐರ್ಲೆಂಡ್ 'ಏನು' ಎಂಬುದನ್ನು ವಿವರಿಸುವ ಯಾವುದೇ ಕಾನೂನಿನಿಂದ ಅರ್ಥ ನಿರೂಪಿತ ಪದವಿಲ್ಲ. UK ಸರ್ಕಾರದ ಏಜೆನ್ಸಿಗಳೊಳಗೆ ಉತ್ತರ ಐರ್ಲೆಂಡ್ ಗೆ ಸೂಚಿತವಾಗುವ ಯಾವುದೇ ಸಮಾನಾಂತರ ಅಥವಾ ಮಾರ್ಗದರ್ಶಕ ವಿಧಾನಗಳಿಲ್ಲ. ಉದಾಹರಣೆಗೆ, ಯುನೈಟೆಡ್ ಕಿಂಗ್ಡಮ್ ನ ಪ್ರಧಾನಿ ಕಚೇರಿಯ ವೆಬ್ಸೈಟ್ ಗಳು ಹಾಗು ಉಕ್ ಸ್ಟ್ಯಾಟಿಸ್ಟಿಕ್ಸ್ ಅಥಾರಿಟಿ, ಯುನೈಟೆಡ್ ಕಿಂಗ್ಡಮ್ ನಾಲ್ಕು ರಾಷ್ಟ್ರಗಳಿಂದ ರಚಿತವಾಗಿದೆಯೆಂದು ವಿವರಿಸುತ್ತವೆ. ಇದರಲ್ಲಿ ಒಂದು ಉತ್ತರ ಐರ್ಲೆಂಡ್ ಆಗಿದೆ. ಅದೇ ವೆಬ್ಸೈಟ್ ನ ಇತರ ಪುಟಗಳು ಉತ್ತರ ಐರ್ಲೆಂಡ್ ನ್ನು ನಿರ್ದಿಷ್ಟವಾಗಿ "ಪ್ರಾಂತ'ವೆಂದು ಸೂಚಿಸುತ್ತವೆ. ಇದೇ ರೀತಿಯಾಗೂ UK ಸ್ಟ್ಯಾಟಿಸ್ಟಿಕ್ಸ್ ಅಥಾರಿಟಿಯ ಲೇಖನಗಳೂ ಸಹ ಸೂಚಿಸುತ್ತವೆ. ನಾರ್ತ್ ಐರ್ಲೆಂಡ್ ಸ್ಟ್ಯಾಟಿಸ್ಟಿಕ್ಸ್ ನ ವೆಬ್ಸೈಟ್ ಹಾಗು ರಿಸರ್ಚ್ ಏಜೆನ್ಸಿ ಸಹ ಉತ್ತರ ಐರ್ಲೆಂಡ್ ನ್ನು ಪ್ರಾಂತವೆಂದು ಕರೆಯುತ್ತವೆ., ಇದೇ ರೀತಿಯಾಗಿ ಉತ್ತರ ಐರ್ಲೆಂಡ್ ನೊಳಗಿರುವ ಆಫೀಸ್ ಆಫ್ ದಿ ಪಬ್ಲಿಕ್ ಸೆಕ್ಟರ್ ಇನ್ಫಾರ್ಮೇಶನ್ ಹಾಗು ಇತರ ಏಜೆನ್ಸಿಗಳೂ ಸಹ ಇದೇ ರೀತಿಯಾಗಿ ಕರೆಯುತ್ತವೆ. ಮತ್ತೊಂದು ಕಡೆಯಲ್ಲಿ HM ಟ್ರೆಷರಿಯ ಮುದ್ರಣಗಳು ಹಾಗು ಉತ್ತರ ಐರ್ಲೆಂಡ್ ಎಕ್ಸಿಕ್ಯುಟಿವ್ ನ ಹಣಕಾಸು ಹಾಗು ಸಿಬ್ಬಂದಿ ಇಲಾಖೆಯು, ಉತ್ತರ ಐರ್ಲೆಂಡ್ ನ್ನು "UKಯ ಪ್ರದೇಶವೆಂದು" ವಿವರಿಸುತ್ತವೆ. 2007ರಲ್ಲಿ ಯುನೈಟೆಡ್ ನೇಶನ್ಸ್ ಕಾನ್ಫರೆನ್ಸ್ ಆನ್ ದಿ ಸ್ಟ್ಯಾನ್ಡರ್ಡೈಸೆಷನ್ ಆಫ್ ಜಿಯೋಗ್ರ್ಯಾಫಿಕ್ ನೇಮ್ಸ್ ಗೆ UK ಸಲ್ಲಿಸಿದ ವರದಿಯ ಪ್ರಕಾರ UK ಎರಡು ರಾಷ್ಟ್ರಗಳಿಂದ ರಚಿತವಾಗಿದೆ.(ಇಂಗ್ಲೆಂಡ್ ಹಾಗು ಸ್ಕಾಟ್ಲ್ಯಾಂಡ್), ಒಂದು ಸಂಸ್ಥಾನ (ವೇಲ್ಸ್) ಹಾಗು ಒಂದು ಪ್ರಾಂತ(ಉತ್ತರ ಐರ್ಲೆಂಡ್). ಇಂಗ್ಲೆಂಡ್, ಸ್ಕಾಟ್ಲ್ಯಾಂಡ್ ಹಾಗು ವೇಲ್ಸ್ ಗಿಂತ ಭಿನ್ನವಾಗಿ, ಉತ್ತರ ಐರ್ಲೆಂಡ್ ಒಂದು ಸ್ವತಂತ್ರ ರಾಷ್ಟ್ರದ ಅಥವಾ ತನ್ನದೇ ಹಕ್ಕನ್ನು ಹೊಂದಿರುವ ರಾಷ್ಟ್ರವಾಗಿ ಯಾವುದೇ ಇತಿಹಾಸವನ್ನು ಹೊಂದಿಲ್ಲ. ಕೆಲವು ಲೇಖಕರು, ಯುನೈಟೆಡ್ ಕಿಂಗ್ಡಮ್ ಮೂರು ರಾಷ್ಟ್ರಗಳು ಹಾಗು ಒಂದು ಪ್ರಾಂತದಿಂದ ರಚಿತವಾಗಿದೆಯೆಂದು ವಿವರಿಸುತ್ತಾರೆ. ಅಥವಾ ಉತ್ತರ ಐರ್ಲೆಂಡ್‌‌ ನ್ನು ಒಂದು ರಾಷ್ಟ್ರವೆಂದು ಕರೆಯಲು ಎದುರಾಗುವ ಸಮಸ್ಯೆಯನ್ನು ಗುರುತಿಸುತ್ತಾರೆ. ಉತ್ತರ ಐರ್ಲೆಂಡ್‌‌ ನ ಬಗ್ಗೆ ಬರೆಯುವ ಲೇಖಕರು, ಸಾಧಾರಣವಾಗಿ ಉತ್ತರ ಐರ್ಲೆಂಡ್‌‌ ನ್ನು ಒಂದು "ರಾಷ್ಟ್ರ"ವೆಂದು ಕರೆಯುವ ಆಲೋಚನಾ ವಿಧಾನವನ್ನು ತಳ್ಳಿಹಾಕುತ್ತಾರೆ. ಅದಲ್ಲದೇ ಈ ನಿಟ್ಟಿನಲ್ಲಿ ಇಂಗ್ಲೆಂಡ್, ಸ್ಕಾಟ್ಲ್ಯಾಂಡ್ ಹಾಗು ವೇಲ್ಸ್ ನೊಂದಿಗೆ ಭೇದ ಹೊಂದಿದ್ದಾರೆ. ಉತ್ತರ ಐರ್ಲೆಂಡ್‌‌ ಅಸ್ತಿತ್ವಕ್ಕೆ ಬಂದ ಮೊದಲ ಐವತ್ತು ವರ್ಷಗಳ ಅವಧಿಯಲ್ಲಿ, ಹಲವು ನಿರ್ಣಯಗಳು ಲಂಡನ್ ನಲ್ಲೇ ತೆಗೆದುಕೊಳ್ಳುತ್ತಿದ್ದ ಕಾರಣದಿಂದಾಗಿ ರಾಷ್ಟ್ರ ಎಂಬ ಪದವು ಅಸಮಂಜಸವೆಂದು ಹಲವು ರಾಜಕೀಯ ತಜ್ಞರು ಪರಿಗಣಿಸುತ್ತಾರೆ. ಐರ್ಲೆಂಡ್ ನ ದ್ವೀಪದೊಳಗೆ ಪ್ರತ್ಯೇಕವಾಗಿ, ಉತ್ತರ ಐರ್ಲೆಂಡ್ ಒಂದು ಗಮನಾರ್ಹ ರಾಷ್ಟ್ರವೆಂಬ ಖ್ಯಾತಿಗಳಿಸಲು ಅಸಮರ್ಥವಾಗಿದ್ದೂ ಸಹ, ಈ ಪದದ ಬಳಕೆಯಲ್ಲಿ ಸಮಸ್ಯೆಯನ್ನು ಹುಟ್ಟುಹಾಕಿದೆಯೆಂದು ಗುರುತಿಸಲಾಗುತ್ತದೆ. ಜೊತೆಗೆ ಇಂಗ್ಲೆಂಡ್, ಸ್ಕಾಟ್ಲ್ಯಾಂಡ್ ಹಾಗು ವೇಲ್ಸ್ ನೊಂದಿಗೆ ಅಭಿಪ್ರಾಯ ಭೇದ ಹೊಂದಿದೆ. ಹಲವು ವ್ಯಾಖ್ಯಾನಕಾರರು "ಪ್ರಾಂತ" ಎಂಬ ಪದವನ್ನು ಬಳಸಲು ಇಚ್ಚಿಸುತ್ತಾರೆ. ಆದಾಗ್ಯೂ ಈ ಪದವೂ ಸಹ ಸಮಸ್ಯೆಗಳಿಂದ ಮುಕ್ತವಾಗಿಲ್ಲ. ವಿಶೇಷವಾಗಿ ರಾಷ್ಟ್ರೀಯವಾದಿಗಳ ನಡುವೆ ಇದು ಕಿರಿಕಿರಿಯನ್ನು ಉಂಟುಮಾಡಬಹುದು. ಇವರುಗಳು ಪ್ರಾಂತ ಎಂಬ ಪದವು ಸಾಂಪ್ರದಾಯಿಕ ಅಲ್ಸ್ಟರ್ ನ ಪ್ರಾಂತಕ್ಕೆ ಮಾತ್ರ ಮೀಸಲಾಗಿದೆಯೆಂದು ಹೇಳುತ್ತಾರೆ. ಇದರಂತೆ ‌‌ಒಂಬತ್ತು ಕೌಂಟಿಗಳಲ್ಲಿ ಆರು ಕೌಂಟಿಗಳು ಉತ್ತರ ಐರ್ಲೆಂಡ್ ನ ವಶದಲ್ಲಿವೆ. BBC ಯ ಶ್ರೇಣೀಕೃತ ಮಾರ್ಗದರ್ಶಿಯು ಉತ್ತರ ಐರ್ಲೆಂಡ್ ನ್ನು ಒಂದು ಪ್ರಾಂತವಾಗಿ ಸೂಚಿಸುತ್ತದೆ. ಜೊತೆಗೆ ಈ ಪದವು ಸಾಹಿತ್ಯ ಹಾಗು ಉತ್ತರ ಐರ್ಲೆಂಡ್ ಹಾಗು ಯುನೈಟೆಡ್ ಕಿಂಗ್ಡಮ್ ನ ದಿನಪತ್ರಿಕೆ ವರದಿಗಳಲ್ಲಿ ಸಾಮಾನ್ಯವಾಗಿ ಕಂಡುಬರುತ್ತದೆ. ಕೆಲವು ಲೇಖಕರು ಈ ಪದದ ಅರ್ಥವು ಅಸ್ಪಷ್ಟವಾಗಿದೆಯೆಂದು ವಿವರಿಸುತ್ತಾರೆ: ಉತ್ತರ ಐರ್ಲೆಂಡ್‌‌, ಯುನೈಟೆಡ್ ಕಿಂಗ್ಡಮ್ ಹಾಗು ಸಾಂಪ್ರದಾಯಿಕ ಐರ್ಲೆಂಡ್ ರಾಷ್ಟ್ರ ಎರಡರಲ್ಲೂ ಪ್ರಾಂತವೆಂದೇ ಸೂಚಿತವಾಗುತ್ತದೆ. "ಪ್ರದೇಶ" ಎಂದು ಹಲವಾರು UK ಸರ್ಕಾರಿ ಏಜೆನ್ಸಿಗಳು ಹಾಗು ಯುರೋಪಿಯನ್ ಒಕ್ಕೂಟ ಬಳಸುತ್ತವೆ. ಕೆಲವು ಲೇಖಕರು ಈ ಪದವನ್ನು ಆಯ್ದುಕೊಂಡರೂ ಸಹ ಇದು "ಸ್ವೀಕಾರಾರ್ಹವಲ್ಲವೆಂದು" ಭಾವಿಸುತ್ತಾರೆ. ಉತ್ತರ ಐರ್ಲೆಂಡ್ ನ್ನು ಕೇವಲ "UKಯ ಭಾಗವೆಂದು" ವಿವರಿಸಬಹುದು; ಇದರಲ್ಲಿ UK ಸರ್ಕಾರಿ ಕಚೇರಿಗಳೂ ಸಹ ಸೇರುತ್ತವೆ.